CELEX: 32014R0154
Language: sl
Date: 2014-02-19 00:00:00
Title: Izvedbena uredba Komisije (EU) št. 154/2014 z dne 19. februarja 2014 o spremembi Izvedbene uredbe (EU) št. 540/2011 glede pogojev za registracijo aktivne snovi ekstrakt čajevca  Besedilo velja za EGP

20.2.2014   
            
            
               SL
            
            
               Uradni list Evropske unije
            
            
               L 50/7
            
         
      IZVEDBENA UREDBA KOMISIJE (EU) št. 154/2014
   z dne 19. februarja 2014
   o spremembi Izvedbene uredbe (EU) št. 540/2011 glede pogojev za registracijo aktivne snovi ekstrakt čajevca
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) in člena 78(2) Uredbe,
   ob upoštevanju naslednjega:
   
               (1)
            
            
               Aktivna snov ekstrakt čajevca je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 16. decembra 2011 Komisiji predložila svoje stališče o osnutku poročila o pregledu ekstrakta čajevca (6). Agencija je svoje mnenje o ekstraktu čajevca sporočila tudi prijavitelju. Komisija ga je pozvala, naj predloži pripombe na osnutek poročila o pregledu ekstrakta čajevca. Države članice in Komisija so osnutek poročila o pregledu in mnenje Agencije pregledale v Stalnem odboru za prehranjevalno verigo in zdravje živali ter končno različico pripravile 13. decembra 2013 v obliki poročila Komisije o pregledu ekstrakta čajevca.
            
         
               (3)
            
            
               Potrjeno je, da se aktivna snov ekstrakt čajevca šteje za registrirano v skladu z Uredbo (ES) št. 1107/2009.
            
         
               (4)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo ekstrakta čajevca. Zlasti je primerno zahtevati dodatne potrditvene informacije.
            
         
               (5)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (6)
            
            
               Državam članicam bi bilo treba zagotoviti dovolj časa, da spremenijo ali prekličejo registracije fitofarmacevtskih sredstev, ki vsebujejo ekstrakt čajevca.
            
         
               (7)
            
            
               Za fitofarmacevtska sredstva, ki vsebujejo ekstrakt čajevca in pri katerih države članice odobrijo prehodno obdobje v skladu s členom 46 Uredbe (ES) št. 1107/2009, bi moralo to obdobje poteči najpozneje osemnajst mesecev po začetku veljavnosti te uredbe.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Sprememba Izvedbene uredbe (EU) št. 540/2011
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Prehodni ukrepi
   Države članice v skladu z Uredbo (ES) št. 1107/2009 po potrebi spremenijo ali prekličejo obstoječe registracije fitofarmacevtskih sredstev, ki vsebujejo ekstrakt čajevca kot aktivno snov, do 12. septembra 2014.
   Člen 3
   Prehodno obdobje
   Morebitno prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje 12. septembra 2015.
   Člen 4
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. februarja 2014
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2008/127/ES z dne 18. decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Uredba Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (UL L 379, 24.12.2004, str. 13).
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (6)  Sklep o strokovnem pregledu ocene tveganja za pesticide z aktivno snovjo ekstrakt čajevca, EFSA Journal 2012; 10(2):2542. Na voljo na spletu: www.efsa.europa.eu/efsajournal.htm
   
      PRILOGA
      V delu A Priloge k Izvedbeni uredbi (EU) št. 540/2011 se vrstica 228 o aktivni snovi ekstrakt čajevca nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „228
                  
                  
                     ekstrakt čajevca
                     št. CAS olja čajevca: 68647-73-4
                     glavne sestavine:
                     
                                  
                              
                              
                                 terpinen-4-ol 562-74-3
                              
                           
                                  
                              
                              
                                 γ-terpinen 99-85-4
                              
                           
                                  
                              
                              
                                 α-terpinen 99-86-5
                              
                           
                                  
                              
                              
                                 1,8-cineol 470-82-6
                              
                           št. CIPAC 914
                  
                  
                     Olje čajevca je kompleksna mešanica kemijskih snovi.
                  
                  
                     
                                  
                              
                              
                                 Glavne sestavine:
                                 
                                              
                                          
                                          
                                             terpinen-4-ol ≥ 300 g/kg
                                          
                                       
                                              
                                          
                                          
                                             γ-terpinen ≥ 100 g/kg
                                          
                                       
                                              
                                          
                                          
                                             α-terpinen ≥ 50 g/kg
                                          
                                       
                                              
                                          
                                          
                                             1,8-cineol ≥ 1 g/kg
                                          
                                       
                           
                                  
                              
                              
                                 Relevantna nečistoča:
                                 metil evgenol: največ 1 g/kg tehničnega materiala
                              
                           
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot fungicid v rastlinjakih.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu ekstrakta čajevca (SANCO/2609/2008 final) in zlasti dodatka I in II h končni različici poročila, ki jo je 13. decembra 2013 pripravil Stalni odbor za prehranjevalno verigo in zdravje živali.
                     V tej celoviti oceni morajo biti države članice zlasti pozorne na:
                     
                                 —
                              
                              
                                 varnost izvajalcev in delavcev ter zagotoviti, da je v pogojih uporabe po potrebi predpisana uporaba ustrezne osebne zaščitne opreme,
                              
                           
                                 —
                              
                              
                                 zaščito podtalnice, kadar se aktivna snov uporablja na območjih z občutljivimi tlemi in/ali neugodnimi podnebnimi razmerami,
                              
                           
                                 —
                              
                              
                                 zaščito površinskih voda in vodnih organizmov,
                              
                           
                                 —
                              
                              
                                 zaščito čebel, neciljnih členonožcev, deževnikov ter neciljnih mikroorganizmov in makroorganizmov.
                              
                           Pogoji uporabe po potrebi vključujejo ukrepe za zmanjšanje tveganja.
                     Prijavitelj predloži potrditvene informacije o:
                     
                                 (a)
                              
                              
                                 metabolizmu rastline in izpostavljenosti potrošnikov;
                              
                           
                                 (b)
                              
                              
                                 toksičnosti spojin, ki sestavljajo ekstrakt, in relevantnosti morebitnih nečistoč, z izjemo metil evgenola;
                              
                           
                                 (c)
                              
                              
                                 izpostavljenosti podtalnice v zvezi s sestavinami ekstrakta, ki se absorbirajo manj intenzivno, in v zvezi z morebitnimi proizvodi za spremembo tal;
                              
                           
                                 (d)
                              
                              
                                 učinkih na biološke metode v postopkih čiščenja odpadnih vod.
                              
                           Prijavitelj Komisiji, državam članicam in Agenciji navedene informacije predloži najpozneje do 30. aprila 2016.“
                  
               
      
         (1)  Več podrobnosti o identiteti in specifikaciji aktivnih snovi je na voljo v njihovem poročilu o pregledu.